पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव. नेहरू स्टेडियम में बने लॉन टेनिस कोर्ट को बगैर टेंडर के ही निजी अकादमी को सौंप दिया गया। खेल विभाग ने अपने खास पर विशेष कृपा दिखाते हुए गुपचुप तरीके से यह सब किया। लॉन टेनिस के खिलाड़ियों के लिए जिला खेल विभाग ने नेहरू स्टेडियम में लॉन टेनिस कोर्ट का निर्माण कराया था।
टेनिस कोच नहीं होने से यहां अभ्यास शुरू नहीं हो सका। पिछले महीने विभाग ने बिना कोई टेंडर निकाले प्राइवेट लॉन टेनिस अकादमी चलाने वाले कोच को औने-पौने किराए पर कोर्ट छह महीने के लिए दे दिया। सूत्रों के अनुसार टेनिस कोर्ट को कॉन्ट्रैक्ट पर लेने के लिए कई संस्थाएं कतार में थीं। अधिकारियों के खेल का जब खुलासा हुआ, तो वे अब सरकारी प्रक्रिया के तहत कॉन्ट्रैक्ट देने की बात कह रहे हैं।
क्या है नियम
अधिकारियों के अनुसार खेल विभाग से संबंधित कोई भी जिम्मेदारी निजी हाथों में सौंपने के लिए विभाग की तरफ से ओपन टेंडर कॉल किए जाते हैं। एक से अधिक दावेदार होने पर विभाग को देने वाले मुनाफे के आधार पर प्राथमिकता दी जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn